След като сме инсталирали плъгин Строител на страници, ще забележим, че в редактора на страници се визуализира нов раздел – Page Builder. Кликнете на този раздел, за да видите интерфейса на плъгина. Можете да изберете на колко колони да е разделен реда и с каква ширина да бъде всяка от колоните. Когато настройките ви са готови натиснете Вмъкване. По този начин можете да разделяте съдържанието на няколко колони, което е много удобно понякога. След като сте създали ред, в него можете да вмъкнете определена функционалност под формата на джаджа (widget). За целта използвайте бутона Add Widget и изберете тази, която желаете. На първо време, джаджата, която най-често бихте използвали е тази за текст, съветваме ви да се насочите към тази с име Site Origin Editor, ако работите със Site Origin Page Builder.